Meno: **XY** Rok narodenia: XX

DODATOK K IVP

2019/2020

*Po začatí školského roka od septembra 2018 sa u XY koncom septembra začali objavovať výraznejšie ťažkosti zvládania konfliktov, ktoré končili v panickom ataku a záchvate. Po hlbšom preskúmaní celej záležitosti a konzultácii s rodičom a centrom poradenstva a prevencie bolo vyhodnotené ako potrebné upraviť a prispôsobiť rozvrh potrebám žiaka. Nakoľko chlapec navštevuje pravidelne aj futbalové tréningy, zdá sa, že dieťa sa dostáva do preťaženia a únavy, dostáva sa mu veľa sociálnych a senzorických podnetov, ktoré spôsobujú aj preťaženie CNS. V súlade s § 7a) ods. 3 zákonom 245/2008 v znení neskorších predpisov možno ako súčasť IVP so súhlasom zákonného zástupcu robiť úpravy jednotlivých častí školského vzdelávacieho programu podľa ŠVVP žiaka. Nasledovné úpravy sa vzťahujú na dočasnú úpravu rozvrhu a s tým spojené dochádzania do školy:*

1. XY bude navštevovať vyučovanie v škole podľa redukovaného rozvrhu na základe odporúčania poradenského zariadenia na min. 20 hodín týždenne. Upravený rozvrh je prílohou tohto dodatku.
2. Upravený rozvrh je zostavený tak, aby obsahoval najdôležitejšie učebné predmety a zároveň tak, aby XY nebol počas dňa preťažený množstvom interakcií v triede.
3. Rozvrh bol vytvorený v úzkej spolupráci triedny učiteľ, špeciálny pedagóg a rodič.
4. Zaradenie a úpravu jednotlivých predmetov je možné podľa potreby operatívne meniť (pridávať aj uberať) tak, aby žiak absolvoval týždenne aspoň 20 hodín. O akejkoľvek zmene musia byť vzájomne informovaní rodič a triedny učiteľ aspoň telefonicky. V prípade náhlych zmien a impulzívneho správania je nutné kontaktovať zákonného zástupcu.
5. Ak je predvídateľné ťažšie zvládanie dňa z dôvodu objektívnych príčin (únava, náročný predošlý deň a pod.) je treba radšej preventívne upraviť rozvrh na nasledujúci deň alebo o tom informovať školu. Každý priveľký pretlak sa potom môže odraziť v nedostatku schopnosti sa vedome ovládať.
6. Ak nastane nejaký problém a dieťa odíde kvôli oddychu a relaxácii s vedomím rodiča domov, je treba sa v pokoji vrátiť k problému, pokojne si ho vysvetliť, neobviňovať sa. Dôležité je aj vysvetľovať XY, že keď je preťažený, reaguje podráždene. Bude výzvou tohto IVP, ak sa XY samému podarí odhadnúť svoj stav a únavu a vyhľadá pomoc učiteľa skôr, ako vznikne pretlak.
7. Neprítomnosť žiaka na nezaradených predmetoch sa nezapisuje do triednej knihy. Ostatné, do rozvrhu zaradené hodiny, sa riadne zapisujú do triednej knihy.
8. V prípade akýchkoľvek problémov, nenapredovania alebo zlyhávania tohto dodatku bude iniciované okamžité stretnutie a budú sa hľadať iné spôsoby podpory a pomoci dieťaťu.
9. Z predmetov ETV, TSV, TEV, NEJ, VYV a INF bude žiak hodnotený po dohode s jednotlivými vyučujúcimi tak, aby bol proces hodnotenia zjednodušený a individuálny. Postačujúce budú dve známky za polrok. V prípade preťaženia môže byť žiak aj nehodnotený v daných predmetoch. Za dohodnuté podmienky zodpovedá triedny učiteľ v spolupráci s rodičom.
10. Nakoľko v rozvrhu je predmet SJL zaradený v obedných hodinách, bude vhodné pravidelne konzultovať s učiteľom SJL účasť a správanie na hodinách (najmä literatúra) a operatívne na to reagovať tak, aby aj XY, aj zvyšok triedy mohol aktívne pracovať.
11. Podporný špeciálno-pedagogický servis pre žiaka je:
	* XY navštevuje pravidelne v utorok ráno intervenčné a reflektívne stretnutia v centre XY.

**Závery:**

Triedny učiteľ oboznámi vyučujúcich o zmenách. Pravidelne aspoň raz mesačne bude potrebné zhodnotiť úspešnosť tohto dodatku emailom alebo osobne. V prípade potreby aj kedykoľvek.

Miesto, dátum

*Podpísaní: riaditeľ školy, triedny učiteľ, špeciálny pedagóg, rodič, dieťa*

|  |  |  |  |  |  |  |
| --- | --- | --- | --- | --- | --- | --- |
|  |  |  | **Upravený rozvrh - 6.A** |  |  |  |
| **Deň** |  | **1.** | **2.** | **3.** | **4.** | **5.** | **6.** | **7.** |
| **Po** | TH | BIO | MAT | SJL | DEJ | NEJ | NEJ | TSV |
| **Ut** | TH |  | FYZ | MAT | SJL | ANJ | ETV |  |
| **Str** | TH | INF | ANJ | MAT | SJL | GEO | AKO |  |
| **Štv** | TH | TSV | MAT | FYZ | SJL | TEV/VYV | TEV/VYV |  |
| **Pi** | TH | OBN | ANJ | MAT | HUV | SJL |  |  |